Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila návrh  základných opatrení na vypracovanie materiálu „Plán realizácie Koncepcie bezpečnostného systému SR“.
       Cieľom predkladaného materiálu je v zmysle prijatých opatrení, ktoré vyplývajú zo schválenej Koncepcie bezpečnostného systému SR, na základe reality vývoja a výstavby jednotlivých orgánov Bezpečnostnej rady SR a ostatných orgánov krízového riadenia štátu, iniciovať potrebné základné opatrenia na vypracovanie dlhodobejšieho plánu výstavby a rozvoja bezpečnostného systému, ktorý by bol základným a zároveň záväzným plánovacím dokumentom pre všetky úrovne rozhodovania a riadenia štátu do roku 2010  v reálnom časovom horizonte. Predložený návrh vymedzuje v tomto rozsahu východiská, návrh štruktúry Plánu, stanovenie vecnej zodpovednosti,  opatrenia pre vypracovanie podkladov a základný časový rámec postupu  prípravy materiálu a jeho schvaľovania v metodickej postupnosti.